CELEX: C2005/057/42
Language: da
Date: 2005-03-05 00:00:00
Title: Sag T-453/04: Sag anlagt den 22. september 2004 af Dr. Peter Lesetar mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/25
            
         Sag anlagt den 22. september 2004 af Dr. Peter Lesetar mod Kommissionen for De Europæiske Fællesskaber
   (Sag T-453/04)
   (2005/C 57/42)
   Processprog: engelsk
   Ved De Europæiske Fællesskabers Ret i Første Instans er der den 22. september 2004 anlagt sag mod Kommissionen for De Europæiske Fællesskaber af Dr. Peter Lesetar ved lawyer E.I. Faludy.
   Sagsøgeren har nedlagt følgende påstande:
   
               —
            
            
               Ændring af EPSO's (De Europæiske Fællesskabers Personaleudvælgelseskontor) afgørelse om ikke at opføre sagsøgeren på listen over ansøgere, der har bestået udvælgelsesprøve EPSO/LA/11/03.
            
         
               —
            
            
               Sagsøgte tilpligtes at opføre sagsøgeren på listen.
            
         
               —
            
            
               Sagsøgte tilpligtes at betale sagsøgeren den løn, han ville have oppebåret, såfremt han var blevet behørigt opført på listen over beståede ansøgere, fra perioden fra det gennemsnitlige tidspunkt for påbegyndelsen af ansættelse af de på listen foranstående og efterfølgende ansøgere, til den dag, han faktisk bliver ansat, efter at han er opført på listen.
            
         Søgsmålsgrunde og væsentligste argumenter:
   Sagsøgeren har anført, at bedømmelsen af hans skriftlige arbejder i forbindelsen med den ovenfor anførte udvælgelsesprøve groft undervurderer hans præstationer, at vurderingen af den mundtlige samtale også var mangelfuld, og at hans egnethed til den pågældende stilling ikke er blevet korrekt undersøgt og bedømt.